CELEX: C2005/082/23
Language: sl
Date: 2005-04-02 00:00:00
Title: Zadeva C-29/05 P: Pritožba Urada za usklajevanje na notranjem trgu (znamke in modeli) zoper sodbo Sodišča prve stopnje Evropskih skupnosti (četrti senat) z dne 10. novembra 2004 v zadevi Kaul GmbH proti Uradu za usklajevanje na notranjem trgu (druga stranka pred Odborom za pritožbe je bil Bayer AG), T-164/02, vložena dne 28. januarja 2005 (fax: 25. januarja 2005)

2.4.2005   
            
            
               SL
            
            
               Uradni list Evropske unije
            
            
               C 82/11
            
         Pritožba Urada za usklajevanje na notranjem trgu (znamke in modeli) zoper sodbo Sodišča prve stopnje Evropskih skupnosti (četrti senat) z dne 10. novembra 2004 v zadevi Kaul GmbH proti Uradu za usklajevanje na notranjem trgu (druga stranka pred Odborom za pritožbe je bil Bayer AG), T-164/02, vložena dne 28. januarja 2005 (fax: 25. januarja 2005)
   (Zadeva C-29/05 P)
   (2005/C 82/23)
   Jezik postopka: nemščina
   Urad za usklajevanje na notranjem trgu (znamke in modeli), ki ga zastopata Alexander von Mühlendahl, podpredsednik Urada, in Gregor Schneider, član oddelka za sodne postopke na področju intelektualne lastnine, je dne 28. januarja 2005 (fax: 25. januarja 2005) pred Sodiščem Evropskih skupnosti vložil pritožbo zoper sodbo Sodišča prve stopnje Evropskih skupnosti (četrti senat) z dne 10. novembra 2004 v zadevi Kaul GmbH proti Uradu za usklajevanje na notranjem trgu (znamke in modeli), druga stranka pred Odborom za pritožbe je bil Bayer AG, T-164/02.
   Pritožnik Sodišču predlaga, naj:
   
               1.)
            
            
               razglasi za nično izpodbijano sodbo;
            
         
               2.)
            
            
               zadevo vrne Sodišču prve stopnje, da odloči o nadaljnjih tožbenih razlogih;
            
         
               3.)
            
            
               ostalim procesnim udeležencem naloži plačilo stroškov pritožbenega postopka.
            
         Pritožbeni razlogi in bistvene navedbe
   
               1.)
            
            
               Sodišče je kršilo člen 43(2) Uredbe Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1) (v nadaljevanju: Uredba št. 40/94) in pravili 16(3) ter 20(2) Uredbe Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL 1995, L 303, str. 1) s tem, da je Odboru za pritožbe na podlagi načela funkcionalne kontinuitete naložilo, da upošteva navedbe o novih dejstvih in nova dokazna sredstva v postopku z ugovorom tudi takrat, ko stranke postopka teh navedb ali teh dokaznih sredstev Odboru za pritožbe niso predložile v roku, ki ga je le-ta določil. Dolžnost preizkusiti dokaze, ki so prvič predloženi pred Odborom za pritožbe, ki jo je Sodišče prve stopnje v okviru postopka inter partes izvedlo iz načela funkcionalne kontinuitete, nima normativne podlage v predpisih uredbe ali uredbe za izvajanje.
            
         
               2.)
            
            
               Sodišče prve stopnje je kršilo člen 74(2) Uredbe št. 40/94 s tem, da je Odboru za pritožbe naložilo, da upošteva navedbe o novih dejstvih in nova dokazna sredstva tudi takrat, ko so veljavni roki za postopek pred Odborom za pritožbe „prekluzivni roki“ in stranka, ki ugovarja, ni v roku, ki ga je določil Odbor za pritožbe, predložila ustreznih navedb ali ustreznih dokaznih sredstev.
            
         
               3.)
            
            
               Sodišče prve stopnje je kršilo tudi člen 74(2) Uredbe št. 40/94 s tem, da uporabo te določbe v postopku z ugovorom dopušča le v primeru navedbe novega argumenta ali novih dokaznih sredstev po preteku roka za utemeljitev pritožbe.